NACIONALINĖ VARTOTOJŲ TEISIŲ APSAUGOS TARYBA PRIE TEISINGUMO MINISTERIJOS

N U T A R I M A S

DĖL PRODUKTŲ SAUGOS KONTROLĖS DUOMENŲ ANALIZĖS IR INFORMACIJOS VARTOTOJŲ TEISIŲ APSAUGOS KLAUSIMAIS TEIKIMO NACIONALINEI VARTOTOJŲ TEISIŲ APSAUGOS TARYBAI PRIE TEISINGUMO MINISTERIJOS TAISYKLIŲ PATVIRTINIMO

2005 m. gruodžio 20 d. Nr. 10-164

Vilnius

Nacionalinė vartotojų teisių apsaugos taryba prie Teisingumo ministerijos (toliau – Taryba), susidedanti iš Tarybos pirmininko F. Petrausko, Tarybos narių E. Bishop, D. Skučaitės, M. Močiulskio, A. Romeikos, vadovaudamasi Lietuvos Respublikos produktų saugos įstatymo (Žin., 1999, Nr. 52-1673; 2001, Nr. 64-2324; 2004, Nr. 25-757) 6 straipsnio 1 dalies, 13 straipsnio 1 dalies 4 punkto, Lietuvos Respublikos vartotojų teisių gynimo įstatymo (Žin., 1994, Nr. 94-1946; 2000, Nr. 85-2581; 2003, Nr. 54-2372; 2004, Nr. 72-2496) 10 straipsnio, 29 straipsnio 1 dalies, Lietuvos Respublikos Vyriausybės 2001 m. sausio 18 d. nutarimu Nr. 50 patvirtintų Nacionalinės vartotojų teisių apsaugos tarybos prie Teisingumo ministerijos nuostatų (Žin., 2001, Nr. 7-198) 5.2, 5.4 ir 6.6 punktais bei Lietuvos Respublikos Vyriausybės 2005 m. sausio 26 d. nutarimu Nr. 93 „Dėl vartotojams teikiamų paslaugų atitikties teisės aktuose nustatytiems saugos reikalavimams kontrolės funkcijų perdavimo Sveikatos apsaugos ministerijos įgaliotai įstaigai“ (Žin., 2005, Nr. 14-427) ir Lietuvos Respublikos sveikatos apsaugos ministro 2005 m. vasario 2 d. įsakymu Nr. V-72 „Dėl įgaliojimų suteikimo vykdyti vartotojams teikiamų paslaugų atitikties teisės aktuose nustatytiems saugos reikalavimams kontrolės funkcijas“ (Žin., 2005, Nr. 18-585), nutaria:

1. Patvirtinti Produktų saugos kontrolės duomenų analizės ir informacijos vartotojų teisių apsaugos klausimais teikimo Nacionalinei vartotojų teisių apsaugos tarybai prie Teisingumo ministerijos taisykles (pridedamos).

2. Pripažinti netekusiu galios Tarybos 2003 m. gruodžio 19 d. nutarimą Nr. 10-108 „Dėl Produktų saugos kontrolės duomenų analizės ir informacijos vartotojų teisių gynimo klausimais teikimo Nacionalinei vartotojų teisių apsaugos tarybai prie Teisingumo ministerijos tvarkos patvirtinimo“.

TARYBOS PIRMININKAS	FELIKSAS PETRAUSKAS

______________

PATVIRTINTA

Nacionalinės vartotojų teisių apsaugos tarybos

prie Teisingumo ministerijos

2005 m. gruodžio 20 d. nutarimu Nr. 10-164

PRODUKTŲ SAUGOS KONTROLĖS DUOMENŲ ANALIZĖS IR INFORMACIJOS VARTOTOJŲ TEISIŲ APSAUGOS KLAUSIMAIS TEIKIMO NACIONALINEI VARTOTOJŲ TEISIŲ APSAUGOS TARYBAI PRIE TEISINGUMO MINISTERIJOS TAISYKLĖS

I. BENDROSIOS NUOSTATOS

1. Produktų saugos kontrolės duomenų analizės ir informacijos vartotojų teisių apsaugos klausimais teikimo Nacionalinei vartotojų teisių apsaugos tarybai prie Teisingumo ministerijos taisyklės (toliau – Taisyklės) nustato informacijos ir duomenų apie produktų saugos kontrolę ir Lietuvos Respublikos vartotojų teisių gynimo įstatyme numatytų vartotojų teisių pažeidimų teikimo Tarybai tvarką.

II. INFORMACIJOS TEIKIMAS

2. Valstybinė ne maisto produktų inspekcija prie Ūkio ministerijos (toliau – Inspekcija), Valstybinė maisto ir veterinarijos tarnyba (toliau – VMVT) ir Valstybinė visuomenės sveikatos priežiūros tarnyba prie Sveikatos ministerijos (toliau – VVSPT) kas pusmetį raštu ir elektroniniu paštu taryba@nvtat. lt, teikia Tarybai informaciją ir duomenis apie produktų saugos kontrolę ir Lietuvos Respublikos vartotojų teisių gynimo įstatyme numatytus vartotojų teisių pažeidimus: už pirmą pusmetį – iki rugpjūčio 1 dienos, metinę – iki kitų metų kovo 1 dienos.

3. Inspekcija pateikia šią apibendrintą informaciją ir duomenis:

- atliktų patikrinimų ir nustatytų pažeidimų dinamiką;

- atliktų patikrinimų skaičių pagal gaminių ir teikiamų paslaugų rūšis;

- atliktų patikrinimų turgavietėse analizę;

- nuobaudų skyrimo dinamiką;

- įmonių, kuriose nustatyti teisės aktų pažeidimai, skaičių, dinamiką;

- gaminių ir teikiamų paslaugų kontrolės analizę;

- vartotojų skundų dėl gaminių ir teikiamų paslaugų analizę bei dinamiką;

- rinkos ribojimo priemonių, taikytų pagal Lietuvos Respublikos produktų saugos įstatymą, skaičių, pobūdį (pagal produktų grupes ir ribojimo priemones), dinamiką;

- gaminių ir teikiamų paslaugų, padariusių žalos vartotojų sveikatai ar sukėlusių vartotojų mirtį, skaičių, dinamiką;

- atliktų tyrimų dėl Lietuvos Respublikos reklamos įstatymo pažeidimo skaičių (pagal pažeidimo pobūdį), surašytų protokolų skaičių ir dinamiką.

4. VMVT pateikia šią apibendrintą informaciją ir duomenis:

- bendrą įmonių (gamybos (gyvūninių ir negyvūninių), rinkos, geriamojo vandens tiekimo) skaičių ir atliktų patikrinimų jose skaičių;

- atliktų patikrinimų su nustatytais pažeidimais rinkos ir geriamojo vandens tiekimo įmonėse, skaičių;

- teritorinių padalinių atliktų patikrinimų skaičių (iš jų – su nustatytais pažeidimais ir dėl vartotojų skundų);

- nustatytų pažeidimų pagal produktų grupes pobūdį, dinamiką;

- valstybinei kontrolei atrinktų mėginių skaičių, pobūdį (pagal produktų grupes ir atrinkimo priežastis);

- mėginių, neatitikusių nustatytų reikalavimų, skaičių, pobūdį (pagal produktų grupes ir neatitikimo priežastis), dinamiką;

- taikytų poveikio priemonių (nuobaudų pagal ATPK, ribojimo priemonių produktams ir įmonėms) skaičių, pobūdį (pagal produktų grupes ir poveikio priemones), dinamiką;

- rinkos ribojimo priemonių, taikytų pagal Lietuvos Respublikos produktų saugos įstatymą, skaičių, pobūdį (pagal produktų grupes ir ribojimo priemones), dinamiką;

- vartotojų skundų (iš jų pagrįstų) skaičių, analizę (pagal įmones, produktų grupes, priežastis, taikytas priemones) ir dinamiką;

- atliktų tyrimų dėl Lietuvos Respublikos reklamos įstatymo pažeidimo skaičių (pagal pažeidimo pobūdį), surašytų protokolų skaičių ir dinamiką;

- atliktų tyrimų dėl Lietuvos Respublikos alkoholio kontrolės įstatymo pažeidimo skaičių (pagal pažeidimo pobūdį), surašytų protokolų skaičių ir dinamiką.

5. VVSPT pateikia šią apibendrintą informaciją ir duomenis:

- bendrą kirpyklų, kosmetikos, tatuiruočių kabinetų, grožio salonų, soliariumų, baseinų, skalbyklų, pirčių, saunų, sporto klubų, apgyvendinimo paslaugas teikiančių įmonių (toliau – įmonių) skaičių ir atliktų patikrinimų jose skaičių;

- atliktų patikrinimų su nustatytais pažeidimais įmonėse skaičių;

- atliktų patikrinimų apskrityse skaičių (iš jų – su nustatytais pažeidimais ir dėl vartotojų skundų);

- nustatytų pažeidimų pagal teikiamų paslaugų rūšis, pobūdį, dinamiką;

- valstybinei kontrolei atrinktų mėginių skaičių, pobūdį (pagal teikiamų paslaugų rūšis ir atrinkimo priežastis);

- mėginių, neatitikusių nustatytų reikalavimų, skaičių, pobūdį (pagal teikiamų paslaugų rūšis ir neatitikimo priežastis), dinamiką;

- taikytų poveikio priemonių (nuobaudų pagal ATPK, ribojimo priemonių produktams ir įmonėms) skaičių, pobūdį (pagal teikiamas paslaugas ir poveikio priemones), dinamiką;

- rinkos ribojimo priemonių, taikytų pagal Lietuvos Respublikos produktų saugos įstatymą, skaičių, pobūdį (pagal teikiamų paslaugų rūšis ir ribojimo priemones), dinamiką;

- vartotojų skundų (iš jų pagrįstų) skaičių, analizę (pagal teikiamų paslaugų rūšis, priežastis, taikytas priemones) ir dinamiką;

- teikiamų paslaugų, padariusių žalos vartotojų sveikatai ar sukėlusių vartotojų mirtį, skaičių (pagal teikiamų paslaugų rūšis ir žalos pobūdį), dinamiką.

6. Inspekcija, VMVT ir VVSPT kartu su 3, 4, 5 punktuose numatyta informacija pateikia laisvos formos aprašymą apie aktualiausias problemas, susijusias su produktų sauga ir vartotojų teisių apsauga, ir siūlomus jų sprendimo būdus, taip pat ir siūlymus dėl teisės aktų pakeitimų ir papildymų.

7. VMVT kas ketvirtį iki kito ketvirčio pirmo mėnesio 10 dienos raštu ir elektroniniu paštu taryba@nvtat. lt teikia Tarybai informaciją ir duomenis (susumuojant ketvirčių duomenis iki metų pabaigos) apie Europos Komisijai siųstus ir iš Europos Komisijos gautus skubius pranešimus dėl nesaugaus maisto ir pašarų teikimo į rinką (toliau – skubūs pranešimai):

- išsiųstų Europos Komisijai skubių pranešimų skaičių (pagal produktų grupes, keliamo pavojaus pobūdį, kilmės šalį, taikytas poveikio priemones);

- iš Europos Komisijos gautų skubių pranešimų skaičių (pagal produktų grupes, keliamo pavojaus pobūdį, kilmės šalį, produktas pateiktas ar ne į Lietuvos rinką, taikytas poveikio priemones).

8. Prireikus Taryba turi teisę gauti iš Inspekcijos, VMVT ir VVSPT per Tarybos nustatytą terminą papildomą informaciją ir (ar) duomenis, susijusius su produktų saugos kontrole ir vartotojų teisių apsauga, reikalingus Tarybos funkcijoms vykdyti.

TARYBOS PIRMININKAS	FELIKSAS PETRAUSKAS

______________